בר מיניאלי

פרח בר מיניאלי (נולדה ב-19 בפברואר 2001 בשם בר מיניאלי) היא שחקנית, מדבבת ויוטיוברית ישראלית.

ביוגרפיה 
מיניאלי היא בתה של השחקנית אריאלה מיניאלי-רובינוביץ, ושל הרוקח ישראל מיניאלי. אחיה אור מיניאלי התמודד בתוכנית "נינג'ה ישראל". מיניאלי גדלה בחיפה.
בשנת 2022, שינתה את שמה הפרטי ל"פרח בר". 

למדה בבית הספר קמפוס אריסון לאמנויות במגמת תיאטרון, ולאחר מכן למדה בתיכון תלמה ילין במגמת תיאטרון. ב-2020 התגייסה והחלה לשרת בתיאטרון צה"ל.

קריירת משחק
מיניאלי החלה את קריירת המשחק שלה בפרסומות. בגיל שש כיכבה בפרסומת "בוא הביתה" של תנובה למוצר הקוטג'. בגיל שמונה השתתפה בתשדיר שירות של פיקוד העורף. עד כיתה ב', השתתפה מיניאלי ב-12 פרסומות. בהמשך שיחקה בסדרות הטלוויזיה "טקסי דרייבר", "חבורת הספסל האחורי" (בתפקיד עצמה), ובסדרת הטלוויזיה "קופיקו", בה גילמה את נוגה לזר למשך שלוש עונות, מ-2009 עד 2013 (עונות 2–4, קופיקו והחונטוזים).

בשנת 2015 שיחקה בסדרה "כפולים" בתפקיד רוני רפאל. באותה שנה כיכבה בתור תמר בסרט הקולנוע "אבוללה". ב-2017 שיחקה את ליטל בסדרה "אנחנו במפה", ואת תמר בסדרה "צפוף".

ב-2019 שיחקה את רוני ב"אחותי קפצה כיתה" למשך 3 עונות. באותה שנה כיכבה בתור אנני במחזמר "אנני".

ב-2020 שיחקה את מאיה כהן בסדרה "משפחה בהנפקה".

החל משנת 2021 משחקת מיניאלי את דמותה של שלי, חברתה הטובה של ליאור ושל מילי בסדרת הפנטזיה "סקיי" של גיורא חמיצר.

ב-2020 נבחרה להשתתף בקמפיין טלוויזיוני להעצמה נשית של חברת ההיגיינה הנשית האמריקאית "Kotex" בישראל.

החל משנת 2022 משחקת ב"פלמ"ח" בתור בת שבע. בנוסף, בשנת 2022 שיחקה בסדרה "מיוחדת" בתור מאיה.

פעילות ברשת
משנת 2013 מנהלת מיניאלי ערוץ יוטיוב אחריו עוקבים, נכון ל-2021, מעל 48 אלף איש. בשנת 2016, החלה להנחות את הוולוג של סוי לונה בערוץ היוטיוב הישראלי של ערוץ דיסני.

חיים אישיים
מיניאלי היא ביסקסואלית.

משנת 2022 הייתה בזוגיות עם מיכאל גבעתי, וב-13 בנובמבר באותה השנה הם נפרדו.

פילמוגרפיה
בשנת 2009 שיחקה בסדרה "קופיקו" בתפקיד נוגה לזר.
בשנת 2011 שיחקה בסרט "גבוה וגרינבאום" ובסרט "לא רואים עליך", ודיבבה בסדרה "פלורי והדרקונים".
בשנת 2012 שיחקה בסרט הסטודנטים "חופש גדול".
בשנת 2013 שיחקה בתפקיד מאיה בסרט "עד סוף הקיץ" ובסרט "מי מפחד מהזאב הרע".
בשנת 2013 דיבבה את אלזה הצעירה בסרט האנימציה "לשבור את הקרח".
בשנת 2014 שיחקה בדיסק השירים "קופיקו והחונטוזים" בתפקיד נוגה לזר.
בשנת 2015 שיחקה ב"חבורת הספסל האחורי" בערוץ ניקלודיאון.
בשנת 2015 שיחקה בסרט "אבוללה" בתפקיד תמר.
בשנת 2016 שיחקה בסדרה "מתים לרגע".
בשנת 2016 שיחקה בסדרה "כפולים".
בשנת 2017 שיחקה בסדרה "צפוף" בתפקיד תמר.
בשנת 2017 דיבבה את מרגו בסרט האנימציה "גנוב על העולם".
בשנת 2017 שיחקה בסדרה "אחותי קפצה כיתה" בתפקיד רוני.
בשנת 2020 שיחקה בתפקיד מאיה בסיטקום "משפחה בהנפקה" של הוט.
בשנת 2021 שיחקה בתפקיד שלי בסדרה "סקיי".
בשנת 2021 השתתפה לראשונה בפסטיגל, בתפקיד בר אושר.
בשנת 2022 משחקת בעונה השלישית של פלמ"ח ובסדרה מיוחדת.

פרסים ומועמדויות

קישורים חיצוניים 

  הוולוגים של Soy Luna - ערוץ היוטיוב הישראלי של ערוץ דיסני
 
 
 
 מאי אטיאס, יום הולדת יש רק פעם בשנה: צילומי בוק יום ההולדת של בר מיניאלי, אתר פרוגי, 19 בפברואר 2016

הערות שוליים

יוטיובריות ישראליות
שחקניות קולנוע וטלוויזיה ישראליות
מדבבות ישראליות
שחקניות ילדות ישראליות
שחקנים ילדים ישראלים
בוגרות בית הספר לאמנויות תל אביב
בוגרי בית הספר לאמנויות תל אביב
בוגרות תלמה ילין
בוגרי תלמה ילין
בוגרות תיאטרון צה"ל
בוגרי תיאטרון צה"ל
משתתפות הפסטיגל
ביסקסואלים ישראלים
ביסקסואליות ישראליות
משתתפי הפסטיגל
מדבבים ישראלים
יוטיוברים ישראלים
שחקני קולנוע וטלוויזיה ישראלים
שחקנים להט"בים ישראלים
ישראליות שנולדו ב-2001
ישראלים שנולדו ב-2001